|  |  |  |  |  |
| --- | --- | --- | --- | --- |
| ПРЕДМЕТ: **ИСТОРИЈА** | | | | |
| УЏБЕНИК: **Историја за 5. разред основне школе** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 1** | | ОДЕЉЕЊЕ**:** | | ДАТУМ**:** |
| Наставна тема: | ОСНОВИ ПРОУЧАВАЊА ПРОШЛОСТИ | | | |
| Наставна јединица: | Шта је историја? | | | |
| Тип часа: | Обрада | | | |
| Циљ часа: | * Упознавање са историјом као науком – шта је и чиме се бави. | | | |
| Очекивани исходи: | Ученици ће бити у стању да:   * објасне шта је историја, а шта прошлост којом се она бави; * дају примере из своје прошлости који могу бити битни за њихову будућност. | | | |
| Облик рада: | Фронтални, индивидуални, у пару | | | |
| Наставне методе: | Монолошка метода-усмено излагањe, Метода демонстрације, Метода рада на тексту | | | |
| Наставна средства: | Уџбеник, табла, лопта | | | |
| Mеђупредметне компетенције | Компетенција за учење, комуникација, сарадња | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део (10 минута):**  Упознавање с ученицима и добродошлица у 5.разред – игра лоптом.  Наставник представља садржај, план и програм наставе историје за пети разред. Разговара са ученицима о томе шта ће учити у петом разреду. Представља уџбеник (Н.Бацетић, Н.Цвитковац-*Историја за 5 разред ОШ*) и даје упутства како да га користе у даљем раду.  Наставник са ученицима разговара о историјским садржајима које су ученици учили из природе и друштва.  Наставник са ученицима разговара о томе шта је прошлост. Ученици кроз примере из свог живота (*полазак у први разред, прво летовање са родитељима и сл.)* наводе шта је за њих прошлост.  **Главни део (30 минута):**  Наставник на табли напише ***Историја је наука која*** *..*. и позове ученике да доврше реченицу. Све идеје се записују са стране. Када заврше, наставник објасни шта је историја, чиме се она бави и на која питања одговара **(где, када, како, зашто** и **ко)**. Пита их да ли им је познато како се зову научници који проучавају историјске догађаје. Наставник наводи ученике да се сами сете да су то **историчари.** Наставник објашњава да су историчарима важна сва горе наведена питања, али да им је једно од њих, најважније и поставља питање које? **(зашто).** У наставку појашњава појмове **узрок, последица, повод*.*** | | | | |
| Наставник на табли напише ***Историја је \_\_\_\_\_\_ живота* и**позове ученике да допуне реченицу **(учитељица).** Наставник поставља питање: *Зашто је историја учитељица живота?*  Наставник упућује ученике да прочитају текст и анализирају слику Херодота у уџбенику (стр. 5) Задатак за ученике је да са другом из клупе прокоментарише зашто се Херодот назива оцем историје, односно шта би појам „отац“ могао да значи. Наставник ученицима поставља питања:  1. Одакле је био Хеородот?  2. Како се зове књига у којој је описао многа велика дела?  3. Зашто их је записао у тој књизи?  4. Ко га је назвао оцем историје?  Наставник проверу ради фронтално.  ***Одговори****:*  *1. Херодот је био из из Грчке.*  *2. Књига у којој је описао многа велика дела зове се „Историја“.*  *3. Описао их је да не би била заборављена.*  *4. Оцем историје назвао га је најпознатији римски говорник, Цицерон.*  Наставник се кратко осврће на вишезначност појма *историја.*  **Завршни део (5 минута):**  Кратко понављање кроз разговор – *Шта је прошлост? Зашто нам је она важна? Како се зове наука која проучава прошлост? Како се зову научници који проучавају догађаје из прошлости?*  Наставник ученицима за домаћи задатак даје да опишу важан догађај из прошлости који може бити важан за њихову будућност. Ученици треба да наведу **где и када** се догодио, шта је био **узрок,** а шта **последица.**  Наставник упућује ученике да погледају видео записе 1.1.1. и 1.1.2. на електронском додатку у поглављу Основи проучавања прошлости. | | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |