|  |  |  |
| --- | --- | --- |
| ПРЕДМЕТ: **ИСТОРИЈА** | | |
| УЏБЕНИК: Историја за 5. разред основне школе | | ИЗДАВАЧ: **Дата Статус** |
| НАСТАВНИК: | | |
| ЧАС БРОЈ: **7** ОДЕЉЕЊЕ: ДАТУМ: | | |
| Наставна тема | ОСНОВНЕ ОДЛИКЕ И ПОДЕЛА ПРАИСТОРИЈЕ | |
| Наставна јединица | Основне одлике и подела праисторије. Камено доба. | |
| Тип часа | Обрада | |
| Циљ часа | * Усвајање знања о временским оквирима праисторије. * Разумевање поделе прошлости на праисторију и историју. * Разумевање поделе праисторије на камено и метално доба. * Разумевање поделе каменог доба на палеолит и неолит. | |
| Очекивани исходи | Ученици ће бити у стању да:  – дефинишу појам праисторије  – наведу главне проналаске и опишу њихов утицај на начин живота људи  у праисторији;  – опишу живот праисторијског човека у време када није знао да обрађује земљу и гаји  стоку;  – објасне како је наш далеки предак почео да гаји биљке и животиње  – разликују основне одлике каменог доба | |
| Облици рада | Фронтални, индивидуални, рад у пару | |
| Наставне методе | Монолошко-дијалошка метода, метода рада на тексту | |
| Наставна средства | Уџбеник, табла | |
| Међупредметне компетенције | Компетенција за учење, комуникација, рад са подацима и информацијама, сарадња | |
| **ВРЕМЕНСКА СТРУКТУРА ЧАСА (ТОК ЧАСА)** | | |
| **Уводни део (5 минута):**  Наставник започиње тему увођењем знаћења префикса ***пра-****.* На табли пише *пра-* и позива ученике да се сете што више речи које почињу њиме *(прадеда, прабака, праунук, прачовек,…)*. Наведи ученике да закључе значење овог префикса *(степен сродства наших далеких предака, првобитни, претходни, почетни…).* Изговара реч *праисторија* и пита ученике да кажу шта би тај појам могао да значи *(првобитна историја, почетна историја…).*  **Главни део (35 минута):**  Наставник објашњава да је праисторија почела са појавом првог човека на земљи (пре око 2,5 милиона година) и да је трајала до настанка првог писма (до 3500. године пре н. е.).  Наставник позива ученике да у паровима прочитају објашњење речи *хоминид* на страни 18. у уџбенику и да покушају да објасне њено значење.  Наставник објашњава да је најстарији човеков предак припадао породици *хоминида* и да званична наука каже да су из ове породице настали први људи на афричком континенту одакле су се полако раширили светом.  Наставник поставља питања:   * Да ли је првобитни човек изгледао као данас? * Да ли неко можда зна како је изгледао? * Да ли могу да претпоставе зашто су први људи настали баш на афричком континенту?   Уколико изостану жељени одговори, наставник објашњавада је први човек личио на своје животињске сроднике, да је био погрбљени да му је тело било прекривено длаком. Затим указује на способност која је првог човека разликовала од својих животињских сродника *-* вештина прављења оруђа.  Наставник упућује ученике на временску ленту на странама 16. и 17. у уџбенику и поставља питање како се дели праисторија (*на камено и метално доба*) и према чему је направљена баш оваква периодизација. Наставник проверава фронтално.  Наставник даје инструкцију ученицима да читају први пасус у уџбенику на страни 20. и одговоре на следећа питања (напишите их на табли):  1. Које је материјале користио човек из каменог доба?  2. Шта је од њих правио?  Ученици раде у паровима и одговарају на питања.  ***Одговори:***  *1. Камен, дрво и кости.*  *2. Секире, копља, ножеве, удице, лукове и стреле.*  Наставник фронтално проверава одговоре.  Позивајући се на временску ленту са страна 16. и 17. наставник тражи од ученика да одговоре како се дели камено доба. Објашњавам им према чему се оно дели на ова два периода.  Наставник исписује на табли **старије камено доба – палеолит** и наводи његове карактеристике.  Ученици проверавају значење речи хорда и номади у уџбенику на страни 20.  Наставник пита ученике како је човек открио ватру и за чега му је она служила. Проверава одговоре и пружа додатна објашњења.  Затим на табли исписује **млађе камено доба – неолит** и објашњава ученицима његове карактеристике.  Ученици траже објашњења непознатих речи (седеоци, неолитска револуција) у уџбенику стр. 21.  Наставник позива ученике дапогледају слике кућа праисторијског човека у уџбенику на страни 22. Кроз разговор са наставником ученици описују земунице, сојенице и колибе (како су изгледале, од чега су се правиле и сл.) Наставник објашњава појаву *рода, племена, села и градова* кроз графички приказ који црта на табли.    **Завршни део (5 минута):**  Наставник упућује ученике да за домаћи задатак израде инфо картице за старије и млађе и погледају видео записе 2.1.1. и 2.1.2. на електронском додатку у поглављу Праисторија. | | |
| **ЗАПАЖАЊА О ЧАСУ** | | |
| Проблеми који су настали и како су решени: | | |
| Следећи пут ћу променити/другачије урадити: | | |
| Општа запажања: | | |