|  |  |  |
| --- | --- | --- |
| ПРЕДМЕТ: **ИСТОРИЈА** | | |
| УЏБЕНИК: Историја за 5. разред основне школе | | ИЗДАВАЧ: **Дата Статус** |
| НАСТАВНИК: | | |
| ЧАС БРОЈ: **13** ОДЕЉЕЊЕ: ДАТУМ: | | |
| Наставна тема | СТАРИ ИСТОК | |
| Наставна јединица | Државе Старог истока | |
| Тип часа | Утврђивање | |
| Циљ часа | * Примена стечених знања о цивилизацијама насталим на простору Старог Истока. | |
| Очекивани исходи | Ученици ће бити у стању да:   * дефинишу појам Старог истока; * покажу на карти најважније цивилизације Старог истока; * особине рељефа и климе Старог истока доведу у везу са настанком првих цивилизација; * одреде место припадника друштвене групе Старог истока на друштвеној лествици; * наведу најважније одлике државног уређења цивилизација Старог истока; * наведу најзначајнија открића народа Старог истока и процене њихов значај за савременог човека; * правилним хронолошким редом распореде историјске догађаје који су се одиграли у првим цивилизацијама; * повежу одређени историјски извор са друштвено-историјским и географским околностима у којима је настао. | |
| Облици рада | Фронтални, индивидуални, рад у пару | |
| Наставне методе | Монолошко-дијалошка метода, метода рада на тексту, примена образовних игара (асоцијације) | |
| Наставна средства | Уџбеник, табла | |
| Међупредметне компетенције | Компетенција за учење, комуникација, рад са подацима и информацијама, сарадња | |
| **ВРЕМЕНСКА СТРУКТУРА ЧАСА (ТОК ЧАСА)** | | |
| **Уводни део (5 минута):**  Наставник проверава заједно са ученицима одговоре из домаћег задатка.  **Главни део (35 минута):**  Наставник упућује ученике да отворе уџбеник на страни 38. и да прочитају текст историјског извора Хамурабијев законик. Наставник подстиче ученике на дискусију постављајући питања која прате историјски извор.  Наставник пише низове речи на табли, а ученици треба да одговоре која реч и зашто не припада низу.  Ашур – Киш – Ур – Урук (*Ашур*)  Сумер – Акад – Персија – Асирија (*Персија*)  Саргон – Хамураби – Асурбанипал – Соломон (*Соломон*)  чиновник – роб – официр – свештеник (*роб*)  Наставник на табли пише низ речи: **Старо царство – фараони – пирамиде – Џосер – Кеопсова пирамида – глад.** Наставник поставља следећа питања, једно по једно, а ученици проналазе одговоре у уџбенику на **страни 41** и одговарају на питања:   * Ко су били владари Старог царства? (*фараони*) * Шта су они градили? (*пирамиде*) * Ко је изградио прву пирамиду? (*фараон Џосер*) * Како се зове највећа и најпознатија пирамида? (*Кеопсова пирамида*) * Шта је, између осталог, проузроковало пропаст Старог царства? (*Глад*)   Наставник на табли пише нови низ речи: **Средње царство – Теба – исушивање мочварних области** и поставља следећа питања, једно по једно:   * Који град је био главни град Средњег царства? (*Теба*) * Захваљујући чему су области у Доњем Египту добили нове обрадиве површине? (*Захваљујући исушивању мочварних површина*)   Наставник на табли пише нови низ речи: **Ново царство – Тутмес III – Рамзес II – Кадеш – храмови – Карнак, Луксор и Абу Симбел** и поставља следећа питања, једно по једно:   * Који је фараон од Египта начинио једну од најмоћнијих држава Старог истока? (*Тутмес III*) * Који се још фараон истакао поред Тутмеса III? (*Рамзес II*) * По чему је он остао упамћен? (*по градњи храмова*). * Где се налазе његови храмови? (*у Карнаку, Луксору и Абу Симбелу*)   Наставник са ученицима игра игру асоцијације.   |  |  |  |  | | --- | --- | --- | --- | | **A** | **Б** | **В** | **Г** | | Ашур | Вавилон | Египат | Ново царство | | Асирија | законик | уједињење | Кадеш | | Месопотамија-Египат | освајач | Мемфис | Абу Симбел | | **Аусурбанипал** | **Хамураби** | **Менес** | **Рамзес II** | | **ВЛАДАР** | | | |   Наставник чита реченицу по реченицу текста на основу ког ученици треба да погоде о којој држави Старог истока се ради.  Једно од главних занимања њених становника била је трговина. Имали су бројне колоније широм Средоземља. Сматра се да су њени морепловци први опловили Африку. Њена најзначајнија колонија била је Картагина. (*Феникија*)  Њени владари су покорили Месопотамију и Египат. На врхунцу моћи ова држава се простирала од Средоземног мора до Индије. Познат је рат који је ова држава водила са Грцима. У 4. веку п. н. е. ову државу је освојио Александар Македонски. (*Персија*)  Ову државу је формирао народ који је веровао у једног бога. Историја тог народа записана је у Старом завету. Центар државе је био град Јерусалим. Временом ова држава се поделила на Израел и Јудеју. (*Јеврејска држава*)  Ратоборан народ је око 2000 година п. н. е. формирао своју државу у Малој Азији. Успели су да освоје Вавилон. Победили су Египћане у битци код Кадеша. Престоница њихове државе био ја град Хатуш. (*Хетитска држава*)  **Завршни део (5 минута):**  Наставник ученицима за домаћи задатак задаје да направе инфо картицу о занимљивостима старог Египта. На основу дела за радозналена странама 40-42. у уџбенику, ученици треба да дају одговоре на питања:   * Зашто је црна боја постала симбол плодности и живота? * Шта значи израз „нечер фечер“, а шта реч „фараон“? * Који је фараон најдуже владао Египтом и колико? * Који је гроб фараона један од ретких који није опљачкан и шта се у њему налази? | | |
| **ЗАПАЖАЊА О ЧАСУ** | | |
| Проблеми који су настали и како су решени: | | |
| Следећи пут ћу променити/другачије урадити: | | |
| Општа запажања: | | |