|  |  |  |
| --- | --- | --- |
| ПРЕДМЕТ: **ИСТОРИЈА** | | |
| УЏБЕНИК: Историја за 5. разред основне школе | | ИЗДАВАЧ: **Дата Статус** |
| НАСТАВНИК: | | |
| ЧАС БРОЈ: **14** ОДЕЉЕЊЕ: ДАТУМ: | | |
| Наставна тема | СТАРИ ИСТОК | |
| Наставна јединица | Култура и свакодневни живот народа Старог истока | |
| Тип часа | Обрада | |
| Циљ часа | * Упознавање са основним одликама културе народа Старог истока и усвајање основних појмова везних за писмо, научна и техничка достигнућа, религију, књижевност и уметност. * Упоређивање свакодневног живота у Старом истоку са светом у коме живимо. | |
| Очекивани исходи | Ученици ће бити у стању да:   * разликују врсте писама цивилизација Старог истока; * препознају основне одлике и значај религије за народе Старог истока; * наведу најзначајнија открића народа Старог истока и процене њихов значај за савременог човека; * опишу свакодневицу човека Старог истока на основу неких познатих детаља из његовог живота. | |
| Облици рада | фронтални, индивидуални, рад у пару | |
| Наставне методе | Монолошко-дијалошка метода, метода рада на тексту | |
| Наставна средства | Уџбеник, табла | |
| Међупредметне компетенције | компетенција за учење, комуникација, рад са подацима и информацијама, сарадња, естетичка компетенција, | |
| **ВРЕМЕНСКА СТРУКТУРА ЧАСА (ТОК ЧАСА)** | | |
| **Уводни део (5 минута):**  Наставник проверава заједно са ученицима како су израдили инфо картице на тему занимљивоости из историје Старог Египта.  **Главни део (35 минута):**  Наставник упућује ученике на временску ленту у уџбенику на странама 2 и 3 и пита их како се дели прошлост.Затим од њих тражи да на ленти пронађу догађај који означава завршетак праисторије и почетак историје.  Наставник уз помоћ слика из уџбеника на странама 48 и 49. упознаје ученике са настанком и разликама између писама која су се користила на простору Старог истока (пиктографско – фонетско).  Упућује ученике на текст **на страни 50**. у уџбенику, и од њих тражи да уоче истакнуте речи ( које су написане масним словима, црним и плавим) и затим их издиктирају наставнику.  Наставник на табли записује речи које су му ученици издиктирали.  1. грнчарски точак -  2. рало -  3. математика -  4. астрономија – календар – хороскоп  5. медицина – балзамовање -  Наставник даје кратко објашњење за сваку ставку и поред сваке дописујте изразе/речи оним редом којим их изговара, водећи рачуна да то буду изрази/речи који ће ученицима помоћи да разумеју и науче.  Наставник пише на табли објашњење за сваку ставку.   1. грнчарски точак – *Сумери, посуђе од глине* 2. рало – *Египћани, волови и коњи* 3. математика – *основне рачунске операције, глинене плочице, основне рачунске радње, једначине, разломци, мерење површине и запремине, земљорадња и сточарство* 4. астрономија – календар – хороскоп – *небеска тела, предвиђање појава, рачунање времена, година 12 месеци (365 дана), дан (24 сата), сат (60 минута, Месопотамија, астрологија, хороскоп* 5. медицина – балзамовање (мумије) – *Египћани, унутрашњи органи, лекари, преломи, операције, зуби, дијагноза по изгледу ока*   Приликом објашњења за балзамовање, наставник упућује ученике на слику у уџбенику на страни 51. и од њих тражи да дају свој коментар.  Позива ученике да му из свог свакодневног живота илуструју која су научна и техничка достигнућа Старог истока у употреби и данас.  Наставник упознаје ученике са религијом народа Старог истока, најважнијим боговима Месопотамије и Старог Египта, као и разликама између политеизма и монотеизма.  Наставник на табли пише ***Књижевност Старог истока*** и ученике упознаје са тим да су се првe песме појавиле у Сумеру и Акаду и да су их писале песникиње. У наставку дајте кратак преглед књижевности тога доба, тако што наводи име аутора и његово дело.  **Завршни део (5 минута):**  Наставник ученицима за домаћи задатак задаје да направе инфо картицу о свакодневном животу у Старом истоку, а на основу текста из уџбеника који се налази на странама 55-46. и да преко њих дају одговоре на питања:   * У каквим кућама су живели људи Старог истока? * Како су се људи Старог истока лечили? * Шта се учило у школама Старог истока? * Како су се облачили људи који у су живели у Старом истоку? * Каква је била исхрана људи Старог истока? | | |
| **ЗАПАЖАЊА О ЧАСУ** | | |
| Проблеми који су настали и како су решени: | | |
| Следећи пут ћу променити/другачије урадити: | | |
| Општа запажања: | | |