|  |  |  |
| --- | --- | --- |
| ПРЕДМЕТ: **ИСТОРИЈА** | | |
| УЏБЕНИК: **Историја за 5. разред основне школе** | | ИЗДАВАЧ: **Дата Статус** |
| НАСТАВНИК: | | |
| ЧАС БРОЈ: **19** ОДЕЉЕЊЕ: ДАТУМ: | | |
| Наставна тема | Античка Грчка | |
| Наставна јединица | Хеленски свет у 5. веку пре н. e. | |
| Тип часа | Oбрада | |
| Циљ часа | * Упознавање са хронологијом Грчко-персијског и Пелопонеског рата * Уочавање узрочно-последичних веза Грчко-персијског и Пелопонеског рата * Стицање знања о важним историјским личностима античке Грчке | |
| Очекивани исходи | Ученици ће бити у стању да:   * користе основне историјске појмове везане за историју античке Грчке; * објасне шта је довело до Грчко-персијских и Пелопонеског рата (узроци) и укажу на њихов значај (последице); * правилно сместе догађај, личност или појаву из историје античке Грчке на ленту времена. | |
| Облици рада | Фронтални, индивидуални, рад у пару | |
| Наставне методе | Монолошко-дијалошка метода, метода рада на тексту, проблем метода (решавање задатака) | |
| Наставна средства | Уџбеник, табла, Историјски атлас ИК Дата Статус, насатавни лист | |
| Међупредметне компетенције | Компетенција за учење, рад са подацима и информацијама, решавање проблема, комуникација, сарадња. | |
| **ВРЕМЕНСКА СТРУКТУРА ЧАСА (ТОК ЧАСА)** | | |
| **Уводни део (7 минута):**  Наставник проверава које појмове су ученици унели у своје мале историјске речнике.  Наставник позива ученике да прочитају питања која се налазе испод наслова наставне јединице Хеленски свет у 5. веку пре н. e. у уџбенику на страни 77. и да их прокоментаришу са својим паром. Проверу ради фронтално.  Наставник даје кратак увод у коме објашњава када је дошло до успона Персије и у време ког владара. Наставник упућује ученике на карту у уџбенику на страни 77 (или Историјски атлас, стране 20-21, карта: Персијска држава од Кира до Дарија I) и објашњава њену легенду. Наставник подстичите ученике да опишу ширење персијског царства и поставља им питања:  – Које области је освојио цар Кир?  – Шта је освојио његов син Камбиз?  – Који персијски цар је проширио територију царства у Европи?  **Главни део (35 минута):**  Наставник на табли пишите **рат**, а у следећем реду **узрок**, **повод**, **кључне** **битке**, **последице**.  Наставник позива ученике да одговоре на питања шта за један рат представљају појмови који су написани на табли. Њихове одговоре наставник пише испод појмова.  Наставник на табли пише **Грчко – персијски ратови 499-449. г. пре н. е***.* и објашњава ученицима да је узрок сукоба било ширење Персије на запад и освајање грчких колонија у Малој Азији. Као повод за избијање рата наводи устанак грчких колонија против Персије који су помогли грчки полиси на челу са Спартом и Атином.  Наставник ученике дели на три групе, свака група бира једног ученика који ће презентовати резултате рада, а затим групама даје радне листове број 10, 11 и 12 у прилогу Методичког приручника за наставника, (приложене испод) и следеће задатке:  **1. група** да на страни 78. у уџбенику пронађу информације о Маратонској битки (година када се битка одиграла, место где се битка одиграла, зараћене стране, историјске личности које су учествовале, победник) Тражене информације уносе у наставни листић **Битка на Маратонском пољу**, а на немој карти записују место битке.  **2. група** да на страни 78. и 79. у уџбенику пронађу информације о битки код Термопилског кланца (година када се битка одиграла, место где се битка одиграла, зараћене стране, историјске личности које су учествовале, победник). Тражене информације уносе у наставни листић **Битка код Термопилског кланца**, а на немој карти записују место битке.  **3. група** на страни 78. и 80. у уџбенику пронађу информације о битки код острва Саламине (година када се битка одиграла, место где се битка одиграла, зараћене стране, историјске личности које су учествовале, победник). Тражене информације уносе у наставни листић **Битка код острва Саламине**, а на немој карти записују место битке.  Наставник на табли црта табелу и док групе решавају задатак у табелу уносе податке везане за узрок и повод рата.   |  |  |  |  |  | | --- | --- | --- | --- | --- | | Грчко-персијски рат 499-449. г. пре н. е. | | | | | | - узрок рата: ширење Персијског царства на запад  - повод рата: Јонски устанак (устанак грчких колонија у Малој Азији) | | | | | | Кључне битке | | | | | | место битке | година | зараћене стране | историјске лич. | победник | | *Маратонско поље* | *490. г. пре н. е.* | *Атина / Персија* | *Дарије I* | *Атина* | | *Термопилски кланац* | *480. г. пре н.е.* | *Спарта/ Персија* | *Ксеркс*  *Леонида* | *Персија* | | *острво Саламина* | *480. г. пре н.е.* | *Атина / Персија* | *Темстокле* | *Атина* | | последице рата | | | | | | - победа Грка  - Атина постаје најјачи грчки полис | | | | |   Представник сваке од три групе износи тражене информације о битки које наставник уноси у табелу.  Наставник објашњава ученицима шта су биле последице Грчко-персијског рата и записује их у табелу.  Наставник на табли записује **Пелопонески рат 431-404. г. пре н. е. – Атина и Спарта***.* Наставник позива ученике да на основу наслова, кажу између којих водећих грчких полиса се водио овај рат. Објашњава им да су Атина и Спарта имале своје савезнике *(Атински поморски савез под вођством Атине и Пелопонески савез под вођством Спарте).*  Кроз подсећање на „златно доба“ Атине и њен процват у време државника Перикла, наставник подстиче ученике да закључе ко је био економски јачи (богатији), Спарта или Атина. Наставник истиче да је Атина била велика економска и трговачка сила, као и културно средиште читавог грчког света, да је успоставила превласт у Егејском мору као и то да је трошила новац из касе савеза, што јој је омогућило да учврсти своје позиције. Наставник објашњава ученицима да је узрок Пелопонеског рата био страх Спарте од јачања Атине.  Наставник ученицима дели наставни лист **Пелопонески рат** (Прилог број 13 у Методичком приручнику за наставника, приложен испод) са табелом у коју треба да унесу тражене информације везане за Пелопонески рат. Наставник проверава фронтално, а ученици попуњену табелу лепе у свеске.   |  |  | | --- | --- | | **Пелопонески рат 431-404. г. пре н. е.** | | | **узрок** | *страх Спарте од јачања Атине* | | **разлози пораза Атине** | *- епидемија смртоносне болести куге*  *- пораз на острву Сицилији* | | **последице** | *- Атина и Спарта су ослабиле, јача полис Теба* |   **Завршни део (3 минута):**  Наставник упућује ученике да погледају видео записе 4.3.1; 4.3.2; 4.3.4; 4.3.5. преко којих могу да понове научено, на електронском додатку у поглављу Античка Грчка.  За домаћи задатак задаје ученицима да одговоре на питања из задатка ПРОВЕРИ СВОЈЕ ЗНАЊЕ у уџбенику на страни 83. | | |
| **ЗАПАЖАЊА О ЧАСУ** | | |
| Проблеми који су настали и како су решени: | | |
| Следећи пут ћу променити/другачије урадити: | | |
| Општа запажања: | | |

**Прилог 1**

**Битка на Маратонском пољу**

Година битке: \_\_\_\_\_\_\_\_\_\_\_\_

Зараћене стране:

\_\_\_\_\_\_\_\_\_\_\_\_\_ / \_\_\_\_\_\_\_\_\_\_\_\_\_

Историјска личност:

\_\_\_\_\_\_\_\_\_\_\_\_\_\_\_\_\_\_\_\_\_

Победник: \_\_\_\_\_\_\_\_\_\_\_\_



✄

**Битка на Маратонском пољу**

Година битке: \_\_\_\_\_\_\_\_\_\_\_\_

Зараћене стране:

\_\_\_\_\_\_\_\_\_\_\_\_\_ / \_\_\_\_\_\_\_\_\_\_\_\_\_

Историјска личност:

\_\_\_\_\_\_\_\_\_\_\_\_\_\_\_\_\_\_\_\_\_

Победник: \_\_\_\_\_\_\_\_\_\_\_\_



**Прилог 2**

**Битка код Термопилског**

**кланца**

Година битке: \_\_\_\_\_\_\_\_\_\_\_\_

Зараћене стране:

\_\_\_\_\_\_\_\_\_\_\_ / \_\_\_\_\_\_\_\_\_\_\_

Историјске личности:

\_\_\_\_\_\_\_\_\_\_\_\_\_\_\_\_\_\_\_\_\_

Победник: \_\_\_\_\_\_\_\_\_\_\_\_



✄

**Битка код Термопилског**

**кланца**

Година битке: \_\_\_\_\_\_\_\_\_\_\_\_

Зараћене стране:

\_\_\_\_\_\_\_\_\_\_\_ / \_\_\_\_\_\_\_\_\_\_\_

Историјске личности:

\_\_\_\_\_\_\_\_\_\_\_\_\_\_\_\_\_\_\_\_\_

Победник: \_\_\_\_\_\_\_\_\_\_\_\_



**Прилог 3**

**Битка код острва Саламине**

Година битке: \_\_\_\_\_\_\_\_\_\_\_\_

Зараћене стране:

\_\_\_\_\_\_\_\_\_\_\_ / \_\_\_\_\_\_\_\_\_\_\_

Историјске личности:

\_\_\_\_\_\_\_\_\_\_\_\_\_\_\_\_\_\_\_\_\_

Победник: \_\_\_\_\_\_\_\_\_\_\_\_



✄

**Битка код острва Саламине**

Година битке: \_\_\_\_\_\_\_\_\_\_\_\_

Зараћене стране:

\_\_\_\_\_\_\_\_\_\_\_ / \_\_\_\_\_\_\_\_\_\_\_

Историјске личности:

\_\_\_\_\_\_\_\_\_\_\_\_\_\_\_\_\_\_\_\_\_

Победник: \_\_\_\_\_\_\_\_\_\_\_\_



**Наставни лист – Пелопонески рат**

|  |  |
| --- | --- |
| **Пелопонески рат 431‒404. г. пре н. е.** | |
| **Узрок** | **страх Спарте од јачања Атине** |
| **Разлози пораза Атине** | *‒*  *‒* |
| **Последице** | ‒ |

✄

|  |  |
| --- | --- |
| **Пелопонески рат 431‒404. г. пре н. е.** | |
| **Узрок** | **страх Спарте од јачања Атине** |
| **Разлози пораза Атине** | *‒*  *‒* |
| **Последице** | ‒ |

✄

|  |  |
| --- | --- |
| **Пелопонески рат 431‒404. г. пре н. е.** | |
| **Узрок** | **страх Спарте од јачања Атине** |
| **Разлози пораза Атине** | *‒*  *‒* |
| **Последице** | ‒ |