|  |  |  |
| --- | --- | --- |
| ПРЕДМЕТ: **ИСТОРИЈА** | | |
| УЏБЕНИК: **Историја за 5. разред основне школе** | | ИЗДАВАЧ: **Дата Статус** |
| НАСТАВНИК: | | |
| ЧАС БРОЈ: **24** ОДЕЉЕЊЕ: ДАТУМ: | | |
| Наставна тема | Античка Грчка | |
| Наставна јединица | Култура античких Грка и Хеленистичко доба | |
| Тип часа | Утврђивање | |
| Циљ часа | * Примена стечених знања култури античких Грка и Хеленистичком добу. | |
| Очекивани исходи | Ученици ће бити у стању да:   * опишу значај религије у животу старих Грка и наведу њихова основна обележја; * разликују легенде и митове од историјских чињеница; * наброје примере привредних, културних и научних достигнућа античке Грчке и хеленистичког доба и објасне њихов утицај на савремени свет; * објасне значај Александра Великог и његовог деловања; * правилно сместе догађај, личност или појаву из историје античке Грчке на ленту времена. | |
| Облици рада | Фронтални, индивидуални, рад у пару | |
| Наставне методе | Монолошко-дијалошка метода, метода рада на тексту, проблем метода (решавање задатака) | |
| Наставна средства | Уџбеник, табла, наставни лист | |
| Међупредметне компетенције | Компетенција за учење, рад са подацима и информацијама, решавање проблема, комуникација, сарадња, естетичке компетенције. | |
| **ВРЕМЕНСКА СТРУКТУРА ЧАСА (ТОК ЧАСА)** | | |
| **Уводни део (5 минута):**  Наставник са ученицима проверава задатке из уџбеника страна 99. које су имали да ураде за домаћи рад.  Ученици се на добровољном принципу јављају да прочитају одговоре.  **Главни део (37 минута):**  Наставник ученике дели на две групе, а затим им дели наставни листић са питањима из наставних јединица Култура античких Грка и Хеленистичко доба и његова култура (у прилогу испод). Једна група ради листић А, дуга листић Б. Ученици имају на располагању 20 минута да реше питања из наставног листића. Након што су завршили са решавањем задатака ученици између себе размењују наставне листиће, а затим један другом прегледају урађене задатке.  Наставник чита тачне одговоре за сваку групу.  **Наставни лист А – Решења.**  1.*Заједница богова, назив за храм саграђен у част богова.*  2. *дорски, јонски, коринтски*  3. *епске песме,* *трагедије,* *лирске песме*  4. *Сократ, Платон, Аристотел*  5. 2, 3. 1, 4  **Наставни лист Б**  1. *Победоносно, победа.*  2. *Фидија Мирон, Лизип*  3. *трагедије,* *комедије,* *басне.*  4. *Талес, Питагора, Архимед*  5. 2, 4, 3, 1.  Након што се прегледали одговоре, ученици сабирају тачне задатке. Наставник поставља питање да ли је неко од ученика урадио све задатке тачно: Ученици који су урадили све задатке тачно добијају оцену.  Наставник чита ученицима одломак из Демостенове *Филипике* (Историјски извор, уџбеник страна 92.). Након прочитаног текста наставник води дискусију тако што поставља питања:  – Где се данас воде дискусије? (*Народна скупштина, телевизије, новине*)  – Каква правила треба да важе између учесника дискусије? (*међусобно уважавање*)  – Шта може да се постигне добрим говором? (*мотивација*)  **Завршни део (3 минута):**  Наставник упућује ученике да на електронском додатку ураде Тест 5 у поглављу Античка Грчка. | | |
| **ЗАПАЖАЊА О ЧАСУ** | | |
| Проблеми који су настали и како су решени: | | |
| Следећи пут ћу променити/другачије урадити: | | |
| Општа запажања: | | |

**Прилог**

**► Наставни лист А**

**1.** **На линији напиши значење појма пантеон.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**2. У табели је дат опис стила градње у античкој Грчкој. На основу описа напиши назив стила хеленске архитектуре.**

|  |  |
| --- | --- |
| **Хеленска архитектура** | |
| стил одликује једноставност |  |
| стил одликују спирални завршеци на врховима стубова |  |
| стил одликују раскошно и богато украшени завршеци на врховима стубова |  |

**3. На линији поред имена књижевника који су стварали у античкој Грчкој напиши врсту књижевности коју су писали.** (нпр. лирске песме, епске песме, трагедије, комедије, басне)

Хомер \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Софокле \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Сапфо \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**4. На линијама напиши имена три највећа филозофа античке Грчке.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**5. Дате су битке у којима су учествовали македонски владари Филип II и Александар Велики. Поређај битке хронолошки тако што ћеш на линији испред оне која се прва одиграла написати 1, а на линији испред оне која се последња одиграла написати 4**.

\_\_\_\_\_\_\_ Граник

\_\_\_\_\_\_\_ Ис

\_\_\_\_\_\_\_ Херонеја

\_\_\_\_\_\_\_ Гаугамела

**► Наставни лист Б**

**1. На линији напиши значење појма тријумфално.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**2. У табели су наведени називи статуа грчких вајара. Поред назива статуе напиши име вајара.**

|  |  |
| --- | --- |
| **статуе** | **име вајара** |
| богиња Атина |  |
| Бацач диска |  |
| Лаоконт и његови синови |  |

**3. На линији поред имена књижевника који су стварали у античкој Грчкој напиши врсту књижевнсоти коју су писали.** (нпр. лирске песме, епске песме, трагедије, комедије, басне)

Еурипид \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Аристофан \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Езоп \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**4. На линијама напиши имена три највећа математичара (физичара) античке Грчке.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**5. Дати су догађаји из периода владавине Александра Великог. Поређај дате догађаје хронолошки тако што ћеш на линији испред оног која се први одиграо написати 1, а на линији испред оног који се последњи одиграо написати 4.**

\_\_\_\_\_\_\_ Разарање Персопоља

\_\_\_\_\_\_\_ Распад царства Александра Великог

\_\_\_\_\_\_\_ Битка код Хидаспа

\_\_\_\_\_\_\_ Улазак у Вавилон