|  |  |  |
| --- | --- | --- |
| ПРЕДМЕТ: **ИСТОРИЈА** | | |
| УЏБЕНИК: **Историја за 5. разред основне школе** | | ИЗДАВАЧ: **Дата Статус** |
| НАСТАВНИК: | | |
| ЧАС БРОЈ: **33** ОДЕЉЕЊЕ: ДАТУМ: | | |
| Наставна тема | Антички Рим | |
| Наставна јединица | Крај Римског царства: пропаст на западу | |
| Тип часа | Oбрада | |
| Циљ часа | * Упознавање са хронологијом слабљења и пропадања Римског царства * Уочавање узрочно-последичних веза јачања и опадања моћи античког Рима * Разумевање и усвајање основних појмова везаних за антички Рим * Стицање знања о важним историјским личностима античког Рима | |
| Очекивани исходи | Ученици ће бити у стању да:   * разликују узроке од последица најзначајнијих догађаја у историји старог Рима; * правилно распореде историјске појаве, догађаје и личности из старог Рима на ленти времена; * правилно распореде историјске појаве, догађаје и личности из старог Рима на ленти времена. | |
| Облици рада | Фронтални, индивидуални, рад у пару | |
| Наставне методе | Монолошко-дијалошка метода, метода рада на тексту | |
| Наставна средства | Уџбеник, табла | |
| Међупредметне компетенције | Компетенција за учење, рад са подацима и информацијама, решавање проблема, комуникација, сарадња. | |
| **ВРЕМЕНСКА СТРУКТУРА ЧАСА (ТОК ЧАСА)** | | |
| **Уводни део (5 минута):**  Наставник са ученицима проверава задатке из уџбеника страна 133. које су имали да ураде за домаћи рад.  Ученици се на добровољном принципу јављају да прочитају одговоре.  **Главни део (37 минута):**  Наставник понавља са ученицима поделу историје Рима у периоду царства *(принципат и доминат)* и подсећа их који је град познат под именом „Нови Рим“ *(Константинопољ)*. Наставник нову наставну јединицу најављује кроз игру погађања речи. Наставник на табли пише:  ***\_\_\_\_\_\_\_\_\_\_\_\_\_\_\_\_ Римског \_\_\_\_\_\_\_\_\_\_\_\_\_\_\_\_***  Наставник пита ученике из колико речи се састоји назив ове наставне јединице и позива их да погоде оне које недостају. Наставник асоцира ученике давањем речи која има супротно значење. За прву реч каже да има супротно значење од речи почетак *(крај)*,аза другу да је то назив за државу на чијем челу се налази цар *(царство).* Наставник допуњава наслов *(Крај Римског царства)* инајављује ученицима да ће у наставку часа сазнати како је и зашто је пропало Римско царство.  Наставник подсећа ученике на то шта је угрозило стабилност Римског царства у 4. веку *(варварска племена и Хуни који су угрожавали његове границе).*  Наставник Велику сеобу народауводи кроз разговор са ученицима и на табли пише следећи низ речи који ће им помоћи да одговоре на питања:  **Хуни – друга половина 4. века – поход на запад, ка Европи – 375. година –Врата народа –- померање других народа.**  Наставник даје основне информације о Хунима и поставља питања:   * Када су Хуни кренули у поход на запад, ка Европи? *(у другој половини 4. века)* * Које године су у тим походима прошли кроз Врата народа? *(375. године)* Код овог питања објасните где су била „Врата народа“ *(равница између Европе и Мале Азије).* * Шта је била последица продора Хуна кроз „Врата народа“? (*почетак сеобе Германа и Словена)*   Наставник истиче да је померањем других народа започео период њихових сеоба који је познат под називом Велика сеоба народа,као и то да су, бежећи од Хуна, многа германска племена дошла до самих граница Римског царства. Затим објашњва насељавање Гота на територију Римског царства и последице насељавања других германских племена (варваризацију римске војске и Царства).  Наставник саопштава ученицима да су Готи били прво германско племе које је населило територију Римског царства, али да им римски чиновници нису били нарочито наклоњени.  Наставник на табли пише следеће повезнице које ће им послужити да одговоре на питања која ћете им постављати:  **Готи – побуна – цар Валенс – битка код Хадријанопоља – 378. година – пораз Рима – насељавање других германских племена.**  Поставља питања, а ученици одговарају:   * До чега је дошло услед суровости римских чиновника према Готима? *(до побуне Гота)* * Који римски цар је повео војску на њих? *(цар Валенс)* * Где и када се одиграла кључна битка? (*код Хадријанопоља, 378. године)* * Ко је победио? *(Готи).* Код овог питања наставник објашњава да је Готима, након пораза Рима, било дозвољено да живе по својим обичајима и да су им Римљани дали посебан статус савезника. * Шта се дешавало у периоду након доласка Гота у Рим? *(насељавала су га и друга германска племена)*   Наставник наглашава да су варвари заузимали највише позиције у римској војсци и тако добијали значајну улогу у политици Рима, као и то да су Римљани постепено почели да преузимају германске обичаје. Наставник истиче последицу оваквих околности у Римском царству*.*  Наставник пише на табли **Подела царства** одмах испод њега **цар Теодосије I (379 – 395. г. н. е.)**, а затим позива ученике да се присете по чему је био важан период његове владавине *(хришћанство је постало званична религија у Римском царству).*  Наставник упућује ученике на први пасус испод наслова *Подела царства* и позива их да у четвртом и петом реду одозго на страни 136. пронађу шта је он урадио *(поделио је државу на Западно и Источно римско царство)*. Ово пише поред цар Теодосије I (379 – 395. г. н. е.).  Наставник позива ученике да у наставку истог пасуса пронађу где је била замишљена граница између ова два царства и ко је њима управљао *(на Балканском полуострву – на реци Дрини, његов старији син је управљао западним, а млађи источним царством).*  Наставник наглашава да је Западно римско царство било ослабљено и позива ученике да прочитају други пасус истог текста на страни 136. и у пару пронађу ко је, када и зашто опљачкао и опустошио и сам Рим*.*  Наставник информише ученике када је Риму запретила највећа опасност *(када је на чело Хуна дошао Атила, Бич Божји (434 – 453. г. н. е.),* и зашто и где је било седиште његове државе*.* Наставник упознаје ученике са Атилиним походом на Рим и његовим поразом у бици на Каталунским пољима и истиче да после Атилине смрти Хуни нестају као народ.  Наставник описује пустошење Рима од стране Вандала, 455. године и објашњава да је Западно римско царство до средине 5. века н. е. изгубило велики део својих територија јер су их освојила разна племена и на њима основала своје државе.  Наставник на табли црта табелу, а ученици је цртају у свескама:   |  |  | | --- | --- | | **Племе** | **Територија** | | Готи |  | |  | Галија | |  | северна Африка | | Англи и Саси |  |   Наставник упућује ученике на први пасус у уџбенику на страни 138. (испод наслова *Крај Западног римског царства)* и позива их да га прочитају и у пару у табелу упишу податке који недостају. Наставник проверава фронтално, користећи следећу форму питања: На којој територији су (име племена) основали своју државу? Које племе је основало државу у (назив територије)?  Решења:   |  |  | | --- | --- | | **Племе** | **Територија** | | Готи | *Апенинско и Пиринејско полуострво* | | *Франци* | Галија | | *Вандали* | северна Африка | | Англи и Саси | *Британија* |   Затим ученици у истом пасусу у пару проналазе информацију о томе када је престало да постоји Западно римско царство и шта се узима као симболичан крај Западног римског царства. Наставник проверава фронтално. *(476. године, збацивање краља Ромула Августула од стране моћног варварског војсковође Одокара).*  Наставник наглашава ученицима да је Источно римско царство (Византија) наставило да постоји још хиљаду година и објашњава зашто су себе називали Ромејима (Римљанима) и који су језик користили као службени све до краја 7. века *(латински).*  Наставник ученицима најављује да ће о Византији више учити у шестом разреду.  **Завршни део (3 минута):**  Наставник ученицима за домаћи задатак даје да одговоре на питања (Провери своје знање) у уџбенику на страни 139.  Наставник упућује ученике да погледају видео записе 5.6. и 5.6.1; 5.6.2 и 5.6.3. преко којих могу да понове научено, на електронском додатку у поглављу Античка Рим. | | |
| **ЗАПАЖАЊА О ЧАСУ** | | |
| Проблеми који су настали и како су решени: | | |
| Следећи пут ћу променити/другачије урадити: | | |
| Општа запажања: | | |